CELEX: 62018CN0086
Language: fi
Date: 2018-02-07 00:00:00
Title: Asia C-86/18: Kanne 7.2.2018 – Euroopan komissio v. Luxemburgin suurherttuakunta

7.5.2018   
            
            
               FI
            
            
               Euroopan unionin virallinen lehti
            
            
               C 161/19
            
         Kanne 7.2.2018 – Euroopan komissio v. Luxemburgin suurherttuakunta
   (Asia C-86/18)
   (2018/C 161/21)
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: P. Ondrůšek, F. Thiran ja G. von Rintelen)
   
      Vastaaja: Luxemburgin suurherttuakunta
   
      Vaatimukset
   
   
               —
            
            
               On todettava, että Luxemburgin suurherttuakunta ei ole noudattanut käyttöoikeussopimusten tekemisestä 26.2.2014 annetun Euroopan parlamentin ja neuvoston direktiivin 2014/23/EU (EUVL 2014, L 94, s. 1) 51 artiklan mukaisia velvoitteitaan, koska se ei saattanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä voimaan 18.4.2016 mennessä tai ainakaan ilmoittanut kyseisistä säännöksistä komissiolle
            
         
               —
            
            
               Luxemburgin suurherttuakunta on velvoitettava SEUT 260 artiklan 3 kohdan nojalla maksamaan uhkasakko, jonka määrä on 12 920 euroa päivässä, tässä asiassa annettavan tuomion julistamisesta lähtien, koska se ei ole noudattanut velvollisuuttaan ilmoittaa direktiivin 2014/23/EU täytäntöönpanotoimista
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Jäsenvaltioiden on direktiivin 2014/23/EU 51 artiklan 1 kohdan mukaan saatettava kyseisen direktiivin noudattamisen edellyttämät säännökset voimaan viimeistään 18.4.2016. Koska Luxemburg ei ole ilmoittanut kyseisen direktiivin täytäntöönpanotoimenpiteistä, komissio on päättänyt saattaa asian unionin tuomioistuimen tutkittavaksi.
            
         
               2.
            
            
               Komissio ehdottaa kannekirjelmässään, että Luxemburg velvoitetaan maksamaan 12 920 euron päiväkohtainen uhkasakko. Uhkasakon määrän laskemisessa on otettu huomioon rikkomisen vakavuus ja kesto sekä kyseisen jäsenvaltion maksukykyyn perustuva varoittava vaikutus.